CELEX: 62011CA0257
Language: lt
Date: 2012-11-29 00:00:00
Title: Byla C-257/11: 2012 m. lapkričio 29 d. Teisingumo Teismo (trečioji kolegija) sprendimas byloje ( Curtea de Apel București (Rumunija) prašymas priimti prejudicinį sprendimą) SC Gran Via Moinești Srl prieš Agenția Națională de Administrare Fiscală (ANAF), Administrația Finanțelor Publice București (Direktyva 2006/112/EB — Pridėtinės vertės mokestis — 167, 168 ir 185 straipsniai — Teisė į atskaitą — Atskaitos tikslinimas — Žemės sklypo ir jame pastatytų statinių įsigijimas, ketinant nugriauti šiuos statinius ir šiame žemės sklype vykdyti statybos projektą)

26.1.2013   
            
            
               LT
            
            
               Europos Sąjungos oficialusis leidinys
            
            
               C 26/8
            
         2012 m. lapkričio 29 d. Teisingumo Teismo (trečioji kolegija) sprendimas byloje (Curtea de Apel București (Rumunija) prašymas priimti prejudicinį sprendimą) SC Gran Via Moinești Srl prieš Agenția Națională de Administrare Fiscală (ANAF), Administrația Finanțelor Publice București
   
   (Byla C-257/11) (1)
   
   (Direktyva 2006/112/EB - Pridėtinės vertės mokestis - 167, 168 ir 185 straipsniai - Teisė į atskaitą - Atskaitos tikslinimas - Žemės sklypo ir jame pastatytų statinių įsigijimas, ketinant nugriauti šiuos statinius ir šiame žemės sklype vykdyti statybos projektą)
   2013/C 26/14
   Proceso kalba: rumunų
   
      Prašymą priimti prejudicinį sprendimą pateikęs teismas
   
   
      Curtea de Apel București
   
   
      Šalys pagrindinėje byloje
   
   
      Ieškovė: SC Gran Via Moinești Srl
   
   
      Atsakovės: Agenția Națională de Administrare Fiscală (ANAF), Administrația Finanțelor Publice Bucureșt
   
   
      Dalykas
   
   Prašymas priimti prejudicinį sprendimą — Curtea de Apel București — 2006 m. lapkričio 28 d. Direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 167 ir 168 straipsnių ir 185 straipsnio 2 dalies aiškinimas — Teisė į PVM, susijusio su griovimui siekiant įgyvendinti nekilnojamojo turto projektą skirtų statinių įsigijimu, atskaitą — Prieš įgyvendinant nekilnojamojo turto projektą vykdyta ūkinė veikla, kurios esmė — pirmosios investicijos siekiant patenkinti minėto projekto įgyvendinimo poreikius — Atskaityto PVM tikslinimas
   
      Rezoliucinė dalis
   
   
               1.
            
            
               2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 167 ir 168 straipsnius reikia aiškinti taip, kad tokiomis kaip pagrindinės bylos aplinkybėmis bendrovė, įsigijusi žemės sklypą ir jame pastatytus statinius, ketindama juos nugriauti ir šiame žemės sklype pastatyti gyvenamųjų namų kompleksą, turi teisę atskaityti pridėtinės vertės mokestį, susijusį su šių statinių įsigijimu.
            
         
               2.
            
            
               Direktyvos 2006/112 185 straipsnį reikia aiškinti taip, kad tokiomis kaip pagrindinės bylos aplinkybėmis dėl statinių, įsigytų su žemės sklypu, kuriame jie pastatyti, nugriovimo, ketinant vietoje šių statinių pastatyti gyvenamųjų namų kompleksą, nekyla pareiga patikslinti pradinę pridėtinės vertės mokesčio, susijusio su šių statinių įsigijimu, atskaitą.
            
         
      (1)  OL C 238, 2011 8 13.